Okresná prokuratúra Námestovo 
Hviezdoslavovo námestie 213, 029 01 Námestovo

Číslo: Pv 263/14/5507	Námestovo, 09.09.2015 
EEČ : 2-41-106-2015

U Z N E S E N I E

Trestná vec:	obv. XXXXX 
Trestný čin:	Prečin Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Námestovo

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Námestovo zo dňa 3.7.2014 spisová značka Pv 263/14/550, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

stíhanej na tom skutkovom základe, že dňa 15. 02. 2014 v čase okolo 02,00 hod. v XXXXX vypožičala XXXXX, nar. XXXXX, na účely vykonania jazdy osobné motorové vozidlo Ranault Mégane, ev. č. XXXXX hodnoty 956,- €, ktoré jej predtým zveril vlastník vozidla XXXXX, nar. XXXXX, s výslovným zákazom vozidlo komukoľvek požičiavať, XXXXX následne vozidlo viedol z parkoviska na XXXXX do miestnej časti XXXXX, kde bol zastavený a kontrolovaný hliadkou Obvodného oddelenia PZ Námestovo.    

Uznesením prokurátora Okresnej prokuratúry Námestovo zo dňa 3.7.2014, spisová značka Pv 263/14/550 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Prokurátor  Okresnej prokuratúry Námestovo uznesením spisová značka  Pv 263/14/5507, EEČ: 2-41-90-2014  zo dňa 03. 07. 2014 podľa § 216  odsek 1  Trestného poriadku podmienečne zastavil trestné stíhanie vedené proti obvinenej XXXXX, narodená   XXXXX pre prečin neoprávneného používania cudzieho motorového vozidla podľa § 217 odsek 1 Trestného zákona. 

Podľa § 216 odsek 2 Trestného poriadku určil obvinenej XXXXX, narodená   XXXXX  skúšobnú dobu v trvaní 12 (dvanásť) mesiacov. Skúšobná doba  uplynula dňa 21. 08. 2015.
	V zmysle ustanovenia  § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj ďalším uloženým obmedzeniam a povinnostiam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak  rozhodne, a to aj počas skúšobnej doby, že sa v trestnom stíhaní pokračuje. 

Po skončení skúšobnej doby podmienečného zastavenia trestného stíhania bola na obvinenú  žiadaná  správa o povesti, výpis z registra priestupkov, správa z Obvodného oddelenia PZ Zákamenné, správa z  Okresného riaditeľstva PZ, Odboru kriminálnej polície,  Dolný Kubín,  evidenčná karta vodiča, a odpis registra trestov. 

Z uvedených podkladov vyplynulo, že obvinená XXXXX počas plynutia skúšobnej doby podmienečného zastavenia trestného stíhania viedla riadny život, nedopustila sa žiadneho protispoločenského konania, čím splnila všetky podmienky pre vyslovenie o jej   osvedčení sa v skúšobnej dobe

Vzhľadom na vyššie uvedené skutočnosti  rozhodol som tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Jaroslav Kocúr 
	 prokurátor